text: Hjemløse åbner egen genbrugsbutik 
  02 februar 2017 kl. 15.55
  Tirsdag fik hjemløse i Esbjergområdet deres egen genbrugsbutik.
  Hjemløse i Esbjerg har fået en ny mulighed for at få sig et gratis møbel, når og hvis de er så heldige, at de har fået sig et værelse eller lejlighed. Når de står der, har de sjældent nogle møbler. Dem kan de nu hente i en ny genbrugsforretning for hjemløse og socialt udsatte i Esbjerg-området.
  Ingelise Wenzel, formand, Hjemløses Venner, Esbjerg: "Vi vil have et sted, hvor de udsatte kan komme og fortælle, hvad de har brug for. Vi vil simpelthen gøre deres liv lidt nemmere"
  Det er foreningen Hjemløses Venner i Esbjerg, som har taget initiativet til den nye butik. Den ligger i Sædding Centret. Foreningen hjælper hvert år ca. 160 hjemløse med møbler og den slags til indretning.
  - Vi vil have et sted, hvor de udsatte kan komme og fortælle, hvad de har brug for. Vi vil simpelthen gøre deres liv lidt nemmere, siger formand for de Hjemløses Venner i Esbjerg, sognepræst Ingelise Wenzel.
  Se et klip fra åbningen af den nye butik her:
  
  